Alysa Liu

**Alysa Liu** (/əˈlɪsə ˈliːuː/ ; pinangaki kan  Agosto 8, 2005) sarong American figure skater. Siya an kampeon sa 2026 Winter Olympic  women's singles asin team event, 2025 World. Asin nagkamit kan mdeal na bronxe kan  2022 World Kampeon man siya kan 2025–26 Grand Prix Final, may duwang medalya sa Grand Prix, apat na beses siya na nagdaog sa Challenger Series, asin duwang beses na U.S. national champion.

Sa junior na lebel, si Alysa Liu nagkamit nin bronze medal sa 2020 World Junior Championships, silver medal sa 2019–20 Junior Grand Prix Final, duwang beses na nagkampeon sa Junior Grand Prix, asin nagdaog man kan 2018 U.S. junior national title.

Kan 2019, sa edad na 13 anyos, nagin siya an pinakahoben na nagkampeon sa nasyonal na kompetisyon kan mga babae sa Estados Unidos. Sa susunod na taon, siya an nagin pinakahoben na skater na nakagibo nin duwang senior national titles. Siya man an pinakaenot na babae na nagdaog nin magkasunod na national titles sa Estados Unidos hale ki Ashley Wagner kan 2012 asin 2013, asin an pinakaenot na babae na nagkamit nin sunod-sunod na titulo sa junior asin senior lebel hale ki Mirai Nagasu kan 2008.

Pagkatapos nin sarong panahon nin pagretiro, si Alysa Liu nagdaog nin world title sa 2025 World Championships, na nagin enot na Amerikanang babae na nakaabot kaini hale ki Kimmie Meissner kan 2006.

Sa 2026 Winter Olympics, siya an nagin enot na Amerikanang babae na nagdaog nin indibidwal na medalya hale ki Sasha Cohen kan 2006, asin an enot na Amerikanang babae na nagkamit nin gold medal hale pa kan Sarah Hughes kan 2002.

Sarong mahusay na jumper, si Alysa Liu an enot na babae na nakatapos nin quadruple jump asin triple Axel sa parehong programa, asin an enot man na nakalapag nin kombinasyon na triple Axel–triple toe loop sa short program. Siya an enot na Amerikanang babae na nakalapag nin quadruple jump, asin an enot na Amerikanang junior na babae na nakatapos nin triple Axel sa internasyonal na kompetisyon.

## Kabataan asin Pag-adal
Si Alysa Liu ipinanganak kan Agosto 8, 2005 sa Clovis asin pinakabata sa San Francisco Bay Area, kadakol sa Oakland. Nagsimula siya mag-skating sa edad na 5, asin sa edad na 7, nag-uumpisa na siya magkompetisyon sa nasyonal na lebel.

An saiyang ama, si Arthur Liu, sarong Chinese dissident, nag-exile sa Estados Unidos sa paagi kan Operation Yellowbird kan 1989 pagkatapos kan crackdown sa mga partisipante sa Tiananmen Square Protests; estudyante pa siya kan graduate school sa Guangzhou, China. Sa edad na 25, nag-abot siya sa Oakland asin nagtrabaho bilang busboy sa sarong Chinese restaurant sa Berkeley. Matapos magtapos nin M.B.A. sa California State University, East Bay asin J.D. sa University of California College of the Law, San Francisco, nagin siya sarong abogado.

Si Alysa Liu an pinakamatua sa limang magtugang, may tugang na si Selina asin an mga triplets na sina Joshua, Justin, asin Julia. Gabos sindang ipinanganak sa paagi nin surrogacy gamit an itlog kan duwang anonymous na donor, asin si Liu igwa nin parehong ina kan mga triplets. Segun sa saiyang ama, nakilala ni Liu an saiyang birth mother kan siya pa teen.

Si Alysa Liu nag-adal sa sarong Chinese school sa laog nin tulong taon bago siya nagbalyo sa Oakland School for the Arts, na sa panahong idto nagtatao nin programa sa figure skating. Kan nagpoon na siya mag-miss nin dakol na klase dahil sa mga biyahe para sa kompetisyon, nag-enrol siya sa California Connections Academy asin nag-homeschooling sa opisina kan saiyang ama sa pag-abot kan mga praktis.

Naggradwar siya sa hayskul kan Hunyo 2021 sa edad na 15. Sa tigrakdag 2023, nag-enrol siya sa University of California, Los Angeles (UCLA), kun saen siya ngunyan nag-aadal nin sikolohiya.

Si Alysa Liu nagsimula mag-skating sa edad na lima, nang dalhin siya kan saiyang ama, na fan kan Michelle Kwan, sa Oakland Ice Center. Nagsimula siya sa group lessons kasama an saiyang una asin childhood coach, si Laura Lipetsky, sarong dating figure skater na nag-training hale kan Frank Carroll, asin dali-dali nagbalyo sa individual sessions. Lipetsky nagsimula magturo ki Liu sa edad na 5½ taon.

Bilang juvenile kan 2015, nagtapos siya sa ikapitong pwesto sa Central Pacific Regionals. Sa 2016 U.S. Championships, sa edad na 10, nagin siya an pinakahoben na babae na nagkampeon sa intermediate gold medal, na nagdaog sa gilid nin kulang sa sarong punto. Siya an nanguna sa short program; an saiyang free skate naglaman nin duwang triple Salchows, an una nakumpleto sa kombinasyon nin double toe loop na naghatag kiya nin "program-high 7.00 points."

Bilang kalahok sa novice category, si Alysa Liu nagtapos sa ika-upat na pwesto sa 2017 U.S. Championships. Nang matapos an short program, siya an nanguna na may 1.22 puntos na lamang na abante. An saiyang short program naglaman nin split jump na sinundan nin triple Lutz–triple toe loop combination, na na-declare na under-rotated, asin man isang triple flip.

Pagkatapos kan long program, nahulog siya sa ika-upat na pwesto. Bisan pa man na nakalapag siya nin duwang triple–triple combinations, dai siya nakakuha nin sapat na program component scores para mapanatili an saiyang nipis na abante.

#### 2018–19 na panahon
Kan Agosto 2018, si Liu nakipagkumpetensya bilang sarong baguhan sa 2018 Asian Open Trophy sa Bangkok, Thailand. Siya an nanggana kan bulawan, na nalampasan an silver medalist, si Sara Honda kan Hapon, nin labing sampulong puntos.  Nakakua siya nin ratified triple Axel sa free skate, na nagin pinakahoben na skater sa kasaysayan na naggibo nin malinig na triple Axel sa kompetisyon asin ikaapat na Amerikanong babaeng skater na nakagibo kaini kasunod ni Tonya Harding, Kimmie Meissner, asin Mirai Nagasu . 

#### 2019–20 season: World Junior bronze asin Junior Grand Prix Final silver